ฟอลคอนฯแย้มควบรวมธุรกิจหวังโตทางลัด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ฟอลคอนประกันภัยหวังทางลัดขยายธุรกิจ เปิดทางพร้อมควบรวมธุรกิจ
นายโอฬาร วงศ์สุรพิเชษฐ์ ประธานเจ้าหน้าที่บริหาร บริษัท ฟอลคอนประกันภัย เปิดเผยว่า ในปีหน้าบริษัทตั้งเป้าเบี้ยเอาไว้ที่ประมาณ 800 ล้านบาท หรือเติบโตจากปีนี้ 30% แต่ต้องขึ้นอยู่กับปัจจัยด้านการเมือง เศรษฐกิจด้วยว่าจะอยู่ในบรรยากาศที่ดีเหมือนในปัจจุบันหรือไม่ รวมถึงการที่บริษัทสามารถเข้าไปได้งานจากโครงการลงทุนขนาดใหญ่ของรัฐบาลมากน้อยแค่ไหน นอกจากนี้หากบริษัทสามารถเจรจาควบรวมธุรกิจหรือซื้อกิจการกับบริษัทประกันภัยแห่งอื่นได้สำเร็จก็จะทำให้สามารถเติบโตได้มากว่าที่คาดการณ์ไว้ 
“หากเราต้องการเติบโตแบบก้าวกระโดดก็จะต้องไปซื้อกิจการ หรือควบรวมกับบริษัทประกันรายอื่น ซึ่งเราก็ได้พิจารณาดูอยู่ แต่เราเองก็เลือกด้วย เราไม่ชอบไปควบรวมกับบริษัทที่มีปัญหาทางด้านการเงิน เพราะจะมีปัญหาเรื่องการจัดการภาระหนี้เสียลำบาก ต้องใช้เวลาดำเนินการนาน เราจึงมองไปที่บริษัทประกันที่ไม่มีปัญหาด้านการเงินมากกว่า แต่เขาเองก็ไม่อยากขาย จึงทำให้ที่ผ่านมายังเจรจาไม่ลงตัวกัน ซึ่งเราก็เปิดโอกาสตลอด” นายโอฬาร กล่าว
ด้านผลการดำเนินงานในช่วงครึ่งปีแรกที่ผ่านมา มีเบี้ยรับ 310 ล้านบาท มีอัตราการเติบโต 40% มีกำไรสุทธิ 12 ล้านบาท ประกอบด้วย ประกันอัคคีภัย และประกันความเสี่ยงภัยของทรัพย์สิน 102 ล้านบาท หรือ 33% เบี้ยประกันภัยอุบัติเหตุส่วนบุคคล 89 ล้านบาท หรือ 28% เบี้ยประกันภัยรถยนต์ 82 ล้านบาท หรือ 26% ประกันภัยวิศวกรรม เบ็ดเตล็ดและประกันภัยทางทะเลและขนส่ง ประมาณ 40% 
สำหรับเป้าหมายสิ้นปีนี้มั่นใจว่าจะมีเบี้ยรับอยู่ที่ 650 ล้านบาท เติบโต 40% มีกำไรสุทธิมากกว่า 23 ล้านบาทในช่วงที่เหลือของปี บริษัทจะออกกรมธรรม์โรคร้ายแรง 8 โรค ซึ่งกำลังรอสำนักงานคณะกรรมการกำกับและส่งเสริมการประกอบธุรกิจประกันภัย(คปภ.)อนุมัต